Жак Превер
Послание

Превод от френски: Стефан Гечев, 1987

chitanka.info

Вратата която някой отвори

Вратата която някой затвори

И столът, на който някой приседна

И котката, някой която погали

Плодът, който някой отхапа

Писмото, което някой прочете

И столът, който някой събори

Вратата, която някой отвори

Пътя, по който някой все тича

Гората, която някой пресича

Реката, в която някой се хвърли

И болницата, дето някой умря.

(„Думи“)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.